**Nyhedsbrev nr. 20 15. oktober 2017**

**Kære beboere, Vallensbæk Stationstorv 3**

**Referat fra afdelingsbestyrelsesmøde torsdag den 12. oktober 2017:**

Mødet blev holdt i Fælleslokalet, Vallensbæk Stationstorv

Deltagere: Marianne, Jørgen A, Jørgen B, Gert og Peder

Driftsleder Flemming Opager var inviteret, men deltog ikke i mødet.

-----------------------------------------------------------------------------------------------------------------------------------------------

**Dagsorden:**

Emner til drøftelse med Flemming

**Udover dørtelefoner, som stadig driller temmelig meget, så drøftede vi ikke andre emner, da Flemming ikke deltog i mødet.**

**Eller var det her, at Marianne foreslog, at der bliver sat et par skraldespande op på P-dæk, så dem der sidder og spiser i bilerne ikke behøver smide affald på P-dæk, og vi kan nemt komme af med det, vi evt. lige samler op.**

F: Godkendelse af referat fra sidste møde.

**Godkendt uden bemærkninger.**

F: Orientering fra formanden.

Møde organisationsbestyrelsen den 25. september.

**Peder orienterede kort om mødet i organisationsbestyrelsen.**

Møde med Følgegruppen den 4. oktober.

**Der er givet orientering i Nyhedsbrev nr. 19.**

Seniorparken.dk.

**Et forslag kunne være at starte op med en frisk hjemmeside for Vallensbæk Stationstorv, som indeholder alle reglementer, referater og praktiske oplysninger, gerne med en forside, som kører henover skærmen, hvor aktuelle news kommer op.**

Procedure og kriterier for venteliste og genudlejning.

**Dette emne var på dagsorden for møde med Katja den 4. oktober, som blev aflyst. Lige nu er alt udlejet, så det haster ikke umiddelbart. Det er vigtigt, at vi har opbakning fra VB, Katja når vi går i dialog med KAB om hvordan det skal håndteres fremadrettet. Vallensbæk Boligselskab skal også pege på en deltager, som ikke må bo i afdelingen.**

Fælleslokale og fællesarealer v/Marianne.

Vinterforanstaltninger havemøbler.

**Marianne foreslog, at vi opbevarer havemøbler i depotrummet, som vi også bruger til el scooter. Gitter tages ned, det giver mere plads og lettere adgang. Jørgen og Jørgen klarer den opgave, og Marianne kalder ind til arbejdsweekend, der er også nogle borde, som skal skilles ad, så de kan samles korrekt næste år.**

**Marianne taler med Ejgil om løg og omplantning af de to træer. (Stormen har ødelagt den ene krukke)**

Indramning litografier.

**Litografier, som Jørgen Nielsen har doneret er til indramning, Jørgen B hjælper med opsætning.**

Aktivitetsudvalg v/Jørgen.

**Jørgen udleverede oversigt over igangsatte aktiviteter. Der er pæn tilslutning.**

Julefrokostudvalg

**Jørgen indhenter tilbud på buffet til julefrokosten og kommer med forslag til en aktivitet og et par sange. Peder foreslog, at vi finder nogle, som vil hjælpe til med arrangementet. Fx. 3-4 mænd, som stiller borde og stole op og tager ned igen. Nogle til borddækning osv. Vi kan evt. "efterlyse" i nyhedsbrev eller spørge. Peder vil gerne lave kaffe.**

Afdelingsmøde den 20. september

**Reglementer for udlejning af fælleslokale og gæsteværelse er vedtaget.**

**Projekt klar glas er Gert i fuld gang med, beboerne er begyndt at melde tilbage.**

**Flemming har sat i gang med lys ved cykelparkering, der indhentes tilbud.**

F: Aktuelle punkter sendt til formanden

**Ingen**

F: Næste møde

**Onsdag den 22. november kl. 09.00 - 11.00**

F: Eventuelt

**Jørgen viste Marianne og Peder forslag til oversigt over lejlighederne, som skal sættes op ved dørtelefonanlæget.**

**Jørgen er også ved at lave sidste udgave af den store billedoversigt. De nye er med, og så er der forhåbentlig ikke ændringer foreløbig. Fint arbejde.**

Vallensbæk, den 15. oktober 2017 - Peder